《仙都山》
宋代·胡升

鼎湖不可见，巍然但孤峰。
特立亘万古，气压诸山雄。
黄帝久得仙，游行跨飞龙。
至今世俗传，尚指辇路通。
颇如升天桧，追求白鹿踪。
常言贵荒唐，厥见真儿童。
雇惟此山奇，实宜仙所宫。
水声来冷风，和以成本松。
客枕久未稳，笙箫满虚空。
颇疑九成音，不在二典中。
全恐蚩尤旗，晔晔舒长虹。
虽能独不死，忍视斯民穷。
君看涿鹿战，万古蒙其功。
鼎湖何足道，帝德弥苍穹。

作者简介：（1198—1281）宋徽州婺源人，字潜夫，号定庵。理宗淳祐十二年进士，授国史编修。尝学于叶味道，为尤煜所器重。宝祐四年，丁大全据言路，逐尤煜，升被连诬，谪九江，徙临汝、南安。有《四书增释》、《丁巳杂稿》。